open-index/open-wikipedia-markdown huggingface dataset:
Roy Hodgson

**Roy Hodgson [[Rad britského impéria|CBE]]** (* 9. august 1947, Croydon, Spojené kráľovstvo) je anglický futbalový tréner a bývalý futbalista.

## Trénerská kariéra
Hodgson viedol šestnásť rôznych tímov v ôsmich krajinách, počnúc vo Švédsku s Halmstad BK v sezóne 1976. Neskôr doviedol švajčiarsky národný tím do osemfinále Majstrovstiev sveta 1994 v USA a viedol tím aj v kvalifikácii na EURO 1996 v Anglicku; tieto dva turnaje boli pre Švajčiarov prvou účasťou na veľkých akciách od šesťdesiatych rokov dvadsiateho storočia.

Od roku 2006 do roku 2007 viedol fínsky národný tím, ktorý v tomto období dosiahol najvyššie postavenie v rebríčku FIFA vôbec – 33. miesto a takmer sa kvalifikoval na svoj prvý veľký turnaj v histórii. Hodgson slúžil niekoľkokrát ako člen technickej študijnej skupiny UEFA na Majstrovstvách Európy a bol tiež členom technickej študijnej skupiny FIFA na Majstrovstvách sveta 2006 v Nemecku.

Hodgson hovorí piatimi jazykmi a pracoval ako televízny komentátor v niekoľkých krajinách, v ktorých trénoval. Okrem svojej rodnej angličtiny vie plynule rozprávať aj po švédsky, nemecky, taliansky a francúzsky.

1. mája 2012 bol Hodgson menovaný trénerom anglického národného tímu a funkcie sa ujal 14. mája 2012. Rezignoval 27. júna 2016 po porážke Anglicka v osemfinále EURA 2016 s Islandom.

## Úspechy

### Trénerské

; Halmstads BK

* Allsvenskan (2): 1976, 1979

; Örebro SK

* Divízia 2 Sever (1): 1984

; Malmö FF

* Allsvenskan (5): 1985, 1986, 1987, 1988, 1989
* Svenska Cupen (2): 1985/86, 1988/89

; Inter Miláno

* Pohár UEFA – finále (1): 1997

; Kodaň

* Dánska Superliga (1): 2000/01
* Dánsky Superpohár (1): 2001

; Fulham

* Európska liga UEFA *finalista* (1): 2010

### Individuálne

* LMA Manager of the Year (1): 2010
* Rytier, prvá trieda Rádu fínskeho leva: 2012

## Referencie

## Iné projekty

## Zdroj

Kategória:Osobnosti z Londýna
Kategória:Anglickí futbalisti
Kategória:Anglickí futbaloví tréneri
Kategória:Hráči Crystal Palace FC
Kategória:Commanders of the Order of the British Empire
Kategória:Tréneri Liverpool FC
Kategória:Tréneri Crystal Palace FC
Parmská eparchia (rusínska)

**Parmská rusínska eparchia** alebo aj **Parmská ruténska eparchia** je gréckokatolícka eparchia na stredozápade Spojených štátov. Je súčasťou Pittsburghskej metropolie a jej sídlo je v meste Parma v Ohiu. Je sufragánnou eparchiou Pittsburghskej archieparchie. Rozprestiera sa na území štátov Severná Dakota, Južná Dakota, Illinois, Indiana, Iowa, Kansas, Michigan, Minesota, Missouri, Nebraska, Ohio (okrem pár východných oblastí) a Wisconsin.

## História
Eparchiu vytvoril 21. februára 1969 Pavol VI. dekrétom *Christi Ecclesia*. Vznikla vyčlenením z dnešnej Pittsburghskej archieparchie. V roku 1982 stratila západnú časť územia pre Vannuyskú eparchiu (dnes Phoenixská rusínska eparchia). Za prvého eparchu bol vymenovaný Emil John Mihalik.

## Zoznam biskupov a správcov eparchie
# Emil John Mihalik (1969-1984)
# Andrew Pataki (1984-1995), neskôr biskup Passaickej eparchie
# Basil Myron Schott, O.F.M., (1996-2002), neskôr arcibiskup Pittsburghskej archieparchie
# John Michael Kudrick (2002-2016)
# Milan Lach, S.J. (2018–2023), v rokoch 2017-2018 ako apoštolský administrátor
##Kurt Burnette (Apoštolský administrátor, 2023)
# Robert Mark Pipta (2023-)

## Referencie

Kategória:Gréckokatolícke eparchie v Spojených štátoch
Kategória:Rusínska gréckokatolícka cirkev
2. liga

**2. liga** môže byť:
* na Slovensku:
** 2. slovenská futbalová liga
** 2. liga hádzanárov
** 2. liga hádzanárok
** 2. hokejová liga (Slovensko)

* v Česku:
** 2. česká futbalová liga

* v Nemecku:
** 2. nemecká futbalová liga
Kristjan Asllani

**Kristjan Asllani** (* 9. marec 2002, Elbasan, Albánsko) je albánsky profesionálny futbalista, ktorý hráva na poste stredopoliara v talianskom klube Inter Miláno.

## Raný život
Asllani sa narodil v Elbasane v Albánsku no ako päťročný sa s rodinou presťahoval do talianského mesta Buti.

### Empoli
Do Empoli prišiel ako desaťročný v roku 2012. Dňa 13. januára 2021 debutoval v prvom tíme Empoli v osemfinále Coppa Italia pri prehre 2:3 s Neapolom. Empoli v sezóne 2020/21 vyhralo Serie B a postúpilo do najvyššej talianskej súťaže. 22. septembra debutoval Asllani v Serie A pri výhre 2:0 nad Cagliari.

### Inter Miláno
Dňa 29. júna 2022 prestúpil Asllani do Interu Miláno na hosťovanie s povinnou opciou na trvalý prestup. Za hosťovanie zaplail Inter 4,5 miliónov eur a celkový prestup bude stať 14,5 miliónov eur. Asllani debutoval za Inter dňa 20. augusta pri výhre 3:0 nad Speziou. Dňa 18. januára 2023 vyhral Asllani svoju prvú trofej v kariére keď s Interom zvíťazili v Supercoppa Italiana nad AC Milánom 3:0. Okrem superpohára sa Asllani v sezóne tešil aj z víťazstva v Coppa Italia.

## Reprezentačná kariéra
Asllani sa rozhodol pre reprezentáciu Albánska napriek tomu že mohol reprezentovať aj Taliansko keďže od svojich piatich rokoch žije v Taliansku. V reprezentácii debutoval 26. marca 2022 v priateľskom zápase pri prehre 1:2 so Španielskom.

## Štatistiky kariéry

### Klubové
*K 1. septembru 2023*

; Poznámky
: **<sup>1</sup>** Liga majstrov UEFA
: **<sup>2</sup>** Supercoppa Italiana

### Medzinárodné
*K 1. septembru 2023*

## Úspechy hráča
**Inter Miláno**

* Coppa Italia: 2022/23
* Supercoppa Italiana: 2023

## Iné projekty

## Referencie

## Externé odkazy
* Kristjan Asllani na transfermarkt.com

## Zdroj

Kategória:Albánski futbalisti
Kategória:Hráči Empoli FC
Kategória:Hráči FC Internazionale Miláno
Kategória:Hráči Serie A
Kategória:Futbaloví stredopoliari
Tegart

**Tegart** () je vrch v Slovenskom krase, krajinnom celku Slovenského rudohoria. Leží nad obcou Kováčová, približne  východne od Rožňavy. 

## Poloha
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Kováčová. Najbližšími sídlami sú severne situovaná Lúčka a Kováčová, západne sa nachádza Drnava, Lipovník a Hrušov, juhozápadne Jablonov nad Turňou a východne Hrhov a Bôrka. Vrch je súčasťou Národného parku Slovenský kras.

## Opis
Tegart leží v strednej časti planiny Horný vrch. Severným smerom sa nachádza Pipitka (), Orlia studňa (), Osadník () a Žľab (), východným Matesova skala (), Vŕšok () a Kresadlo (), južným Holubia skala (), Luhota () a Zajačia brána () a západným Hodovník (), Široká (), Buková () a Drieňovec (). Oblasť patrí do povodia Slanej, kde vodu odvádza potok Čremošná a jej prítoky. Na vrchol nevedie značený turistický chodník. 
 
### Výhľady
Výškovo nevýrazný vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné vidieť najmä okolité vrcholy Slovenského krasu, no tiež Stolické a Volovské vrchy.

## Prístup
Na vrchol nevedie značená turistická trasa, no južne vedie  červeno značený chodník z Jablonovského sedla cez rázc. Mútna studňa do Zádielskej tiesňavy. 

## Referencie

## Pozri aj
* Slovenský kras
* Horný vrch
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Kováčová (okres Rožňava)
Ľubomír Tupta

**Ľubomír Tupta** (* 27. marec 1998, Prešov) je slovenský profesionálny futbalista, ktorý hráva na poste útočníka v českom klube Slovan Liberec.

## Klubová kariéra
Tupta začal s futbalom v Slovane Sabinov. Neskôr pôsobil na mládežníckej úrovni v Tatrane Prešov. V roku 2014 odišiel do Primavery v Catanii a o rok neskôr prestúpil do akadémie Hellasu Verona.

### Hellas Verona
V prvom tíme Hellasu Verona debutoval 2. decembra 2015 v štvrtom kole Coppa Italia pri výhre 1:0 nad Pavia. V tom čase mal Tupta sedemnásť rokov.

Na ďalšie zápasy v Hellase Verona čakal do sezóny 2017/18. Dňa 23. decembra 2017 debutoval Tupta v Serie A pri prehre 0:4 s Udinese.

V sezóne 2018/19 dostal Tupta väčší priestor keď klub pôsobil v Serie B. Dňa 27. decembra 2018 strelil svoj prvý gól za Hellas pri výhre 4:0 nad Cittadellou.

#### Hosťovanie vo Wisłe Kraków
V januári 2020 bol Tupta poslaný na hosťovanie do konca sezóny v poľskom klube Wisla Krakov. V klube debutoval 23. januára pri výhre 2:0 nad Korona Kielce. Počas hosťovania odohral desať zápasov a strelil jeden gól.

#### Hosťovania počas sezóny 2020/21
Dňa 5. októbra 2020 bol Tupta poslaný na hosťovanie do Ascoli v Serie B. V januári 2021 sa jeho hosťovanie v Ascoli náhle skončilo a do konca sezóny hosťoval vo švajčiarskom klube FC Sion.

#### Hosťovanie v Slovane Liberec
Dňa 17. augusta 2021 bol Tupta poslaný na sezónne hosťovanie do českého klubu Slovan Liberec. O päť dní neskôr debutoval v tíme pri prehre 0:1 s Dynamom České Budějovice. Svoj prvý gól za Liberec strelil 18. septembra pri výhre 2:1 nad Mladou Boleslav. Počas hosťovania v Liberci odohral 24 zápasov a strelil štyri góly.

### Pescara
1. septembra 2022 podpísal Tupta zmluvu s treťoligovým talianskym klubom Delfino Pescara. O tri dni neskôr debutoval v tíme pri výhre 1:0 nad Avellinom.

### Naspäť v Slovane Liberec
Dňa 2. februára 2023 sa Tupta vrátil do Slovanu Liberec na hosťovanie do konca sezóny. Po skončení hosťovania Tupta zostal v Liberci a podpísal kontrakt s českým klubom.

## Štatistiky kariéry
### Klubové
*K 1. septembru 2023*

; Poznámky
: **<sup>1</sup>** Play-off o postup do Serie A
: **<sup>2</sup>** Baráž o zostup 
: **<sup>3</sup>** Coppa Italia Serie C

## Referencie

## Externé odkazy
* Ľubomír Tupta na transfermarkt.com

## Zdroj

Kategória:Slovenskí futbalisti
Kategória:Hráči Hellas Verona FC
Kategória:Hráči Wisła Kraków
Kategória:Hráči Ascoli Calcio
Kategória:Hráči FC Sion
Kategória:Hráči FC Slovan Liberec
Kategória:Hráči Pescara Calcio
Kategória:Hráči Serie A
Kategória:Hráči Ekstraklasy
Kategória:Hráči Švajčiarskej superligy
Kategória:Hráči 1. českej futbalovej ligy
Kategória:Futbaloví útočníci
Kategória:Osobnosti z Prešova
Bbno$

**Alexander Leon Gumuchian** (* 30. jún 1995, Vancouver, Britská Kolumbia, Kanada), profesionálne známy ako **bbno$** (číta sa „baby no money“), je kanadský raper, spevák a skladateľ. Preslávil sa najmä singlom z roku 2019 „Lalala“ s producentom Y2K, ktorý dosiahol viac ako 900 miliónov prehratí na streamovacej službe Spotify, ako aj spoluprácou s raperom Yung Gravy.

## Skorý život
Gumuchian sa narodil vo Vancouveri v Britskej Kolumbii v arménskej rodine. Pred nástupom na strednú školu bol vzdelávaný doma. V detstve sa jeho matka pokúšala, aby sa naučil hrať na klavír, ale vždy mal problémy s hudobnou teóriou. Tvrdí, že mal dobrý zmysel pre rytmus a že rád hral na djembe, ale rekreačne hudbu nepočúval až do veku 15 rokov.

## Umenie
Opísal svoju vlastnú tvorbu ako „oxymoronický rap“, ktorý je „ignorantný, ale melodický“. Vyrastal na basovej dubstepovej a housovej hudbe od mien ako Datsik a Excision, predtým ako začal počúvať hip-hopových umelcov, menovite Tupaca Shakura, Gucciho Manea a Chief Keefa. Ako svoju hlavnú rapovú inšpiráciu uviedol umelcov Yung Lean a Pouya.

## Osobný život
Žije vo Vancouveri, ale predtým žil v Kelowne, kde v roku 2019 získal titul z kineziológie na University of British Columbia (Okanagan).

## Diskografia

### Štúdiové albumy

### Extended Plays (EP)

### Single

## Ocenenia a nominácie

## Referencie

## Externé odkazy
* Oficiálna web stránka

## Zdroj

Kategória:Kanadskí reperi	
Kategória:Kanadskí hiphopoví speváci
Kategória:Absolventi University of British Columbia
Kategória:Osobnosti z Vancouveru
Školstvo v Grónsku

Úrovne **vzdelávania v [[Grónsko|Grónsku]]** sú základné, stredoškolské a vysokoškolské. Desaťročné základné vzdelanie je povinné pre všetky deti vo veku od 6 do 16 rokov. Vzdelávanie v Grónsku riadi grónske ministerstvo školstva. Dánčina sa vyučuje ako druhý jazyk od prvého ročníka.

Po skončení základnej školy si Grónčania môžu vybrať strednú školu, buď gymnázium (severský typ školy podobný strednej škole), alebo odborné vzdelanie.  Mnohí Grónčania sa po skončení základnej školy alebo gymnázia rozhodnú odísť z Grónska do Dánska a pokračovať vo vzdelávaní.

Grónčania, ktorí dosiahli stredoškolské vzdelanie, môžu v Dánsku študovať na univerzite a majú rovnaké práva ako ostatní dánski občania. Môžu sa tiež rozhodnúť zostať v Grónsku a pokračovať vo vysokoškolskom štúdiu v hlavnom meste Nuuk na Grónskej univerzite.

## Referencie

## Zdroj

Kategória:Vzdelávanie v Grónsku
Grónsko
Bitka pri Myšleniciach

**Bitka pri Myšleniciach** (6. júl 1457) bola vyvrcholením vzbury českých žoldnierskych oddielov, v radoch ktorých bojovali aj mnohí bývalí bratríci zo Slovenska, ktorí vstúpili do služieb poľského kráľa Kazimíra IV. počas trinásťročnej vojny, no nedostali vyplatený žold. České oddiely vydržali obliehanie a dosiahli vyplatenie žoldu.

## Predohra
V roku 1454 vypukla medzi Poľský kráľovstvom a Rádom nemeckých rytierov trinásťročná vojna. Po katastrofálnej poľskej porážke v bitke pri Chojniciach sa poľský kráľ Kazimír IV. Jagelovčík rozhodol najať českých žoldnierov, ktorí po husitských vojnách pôsobili v Čechách, Rakúsku, Uhorsku ako nájomní vojaci, respektíve v Uhorsku ako súčasť bratríckeho hnutia.

## Bitka
V roku 1457 sa české žoldnierske jednotky pod vedením Václava Kavku zo Soběsuk a Mikuláša Žáka zo Svěborovic vzbúrili pre nevyplatenie žoldu a začali plieniť kraj okolo hradu Žebrač pri Oswienčime a Vápennej hory pri Myšleniciach. Preto poľský kráľ Kazimír IV. vyslal vojsko údajne až 60 000 mužov a obľahol české oddiely v Myšleniciach. Poľské vojská však napriek početnej prevahe nedokázali mesto dobyť. Českým oddielom sa podarilo prebiť z mesta. V záujme urovnania sporov a dosiahnutia mieru Poliaci údajne nakoniec dlh vyrovnali.

## Dohra
Bitka pri Myšleniciach resp. pôsobenie českých žoldnierov v Poľskom kráľovstve je ilustráciou zavŕšenia postupnej transformácie husitských "božích" bojovníkov za vieru a idealistických uhorských bratríkov na žoldnierov ochotných slúžiť tomu, kto zaplatí.

## V umení
Bitka pri Myšleniciach sa spomína v  románovej trilógii Aloisa Jiráska Bratrstvo.

## Referencie

Kategória:Bitky v Poľsku
Kategória:Bitky v 1457
Fehérvár FC

**Fehérvár Football Club** zo sponzorských dôvodov tiež známy ako **MOL Fehervár** je maďarský profesionálny futbalový klub, ktorý sídli v meste Székesfehérvár. Klub bol založený v roku 1941, v minulosti mal klub veľa názvov v roku 2018 zo sponzorských dôvodov bol klub premenovaný z **Videoton FC** na **MOL Vid FC.** Od roku 2019 nesie klub súčasný názov **MOL Fehervár**.

## História klubu
Klub bol založený v roku 1941 pod názvom *Székesfehérvári Vadásztölténygyár SK*. V roku 1968 sa klub prvýkrát kvalifikoval do Nemzeti Bajnokság I no v najvyššej súťaži sa zdržal iba jednu sezónu. Fehérvár sa trikrát stal majstrom a to v sezónach 2010/11, 2014/15 a 2017/18. Dvakrát sa tešil Fehérvár v maďarskom pohári a trikrát v maďarskom ligovom pohári.

Na európskej scéne najviac zažiarili v sezóne 1984/85 keď sa dostali do finále Pohára UEFA, kde nakoniec podľahli Realu Madrid 1:3. Na ceste do finále zdolali kluby ako PSG či Manchester United.

## Úspechy klubu

* **[[Nemzeti Bajnokság I]] (3x)**
** **Víťaz**: 2010/11, 2014/15, 2017/18
* **[[Magyar Kupa]] (2x)**
** **Víťaz**: 2005/06, 2017/18
* **[[Ligakupa]] (3x)**
** **Víťaz**: 2007/08, 2008/09, 2011/12
* **[[Szuperkupa]] (2x)**
** **Víťaz**: 2011, 2012
* **[[Pohár UEFA]]**
** Druhé miesto: 1984/85

## Fehérvár FC v európskych súťažiach

## Káder mužstva

**Súčasná zostava:**

## Externé odkazy
* Oficiálna stránka

Kategória:Maďarské futbalové kluby
Kategória:Futbalové kluby založené v 1941
Kategória:Šport v Stoličnom Belehrade
Ben Gardane

**Ben Gardane** () je mesto v Tunisku. Nachádza sa 560 km južne od Tunisu, na pobreží Stredozemného mora. Mesto má rozlohu 4732 km² a v roku 2014 tu žilo 79 912 obyvateľov.

## História
Mesto bolo dejiskom útoku, spáchaného skupinou Islamský štát dňa 7. marca 2016, ktorý však tuniské ozbrojené sily odrazili.

## Ekonomika
Ekonomika sfaxského regiónu bola vždy založená na výrobe olivového oleja a rybolove. V oblasti je vysadených okolo 2,1 milióna olivovníkov a 1 milión mandľovníkov. 

Mesto sa vďaka svojej blízkosti k Líbyi stalo veľkým trhom pre dovážané produkty, či už z Líbye alebo iných arabských krajín, a je známe, že je lacnejšie ako inde v Tunisku.

## Iné projekty

## Zdroj

Kategória:Mestá v Tunisku
Kategória:Prístavné mestá Stredozemného mora
Maniitsoq

**Maniitsoq** (zastarale *Manîtsoq*), predtým **Sukkertoppen** (inak tiež Zukkertoppen, Sukkertop, Zukkertop, alebo Zuckerhut) je mesto na ostrove Maniitsoq v západnom Grónsku, ktoré sa nachádza v obci Qeqqata. S 2 534 obyvateľmi v roku 2020 je šiestym najväčším mestom v Grónsku.

## História
vľavo|náhľad
Archeologické nálezy naznačujú, že táto oblasť je osídlená už viac ako 4 000 rokov.

Moderné mesto založili ako **New** alebo **Nye-Sukkertoppen** v roku 1782 dánski kolonisti, ktorí sa presťahovali z pôvodného Sukkertoppenu, obchodnej stanice založenej v roku 1755 na mieste dnešného Kangaamiutu.  Časom sa pôvodný názov opäť ujal.

V 19. storočí slúžilo mesto ako hlavné obchodné miesto pre kráľovské grónske obchodné oddelenie, ktoré obchodovalo so sobími kožami. 

Obec Maniitsoq bola bývalá obec Grónska. V súčasnosti je súčasťou obce Qeqqata.

## Priemysel
Plány na výstavbu závodu na tavenie hliníka spoločnosti Alcoa v Maniitsoq alebo Sisimiut existujú už dlhšie obdobie, prinajmenšom od roku 2008, ale k ich realizácii nedošlo. Závod by poskytol zamestnanie 600 - 700 ľuďom , čo je viac ako 1 % obyvateľov Grónska. Keďže ide o zásadné rozhodnutie pre mesto, v rokoch 2008 - 2010  sa uskutočnili rozsiahle verejné konzultácie zo strany mestských orgánov aj grónskej miestnej vlády s cieľom riešiť potenciálne environmentálne a sociálne obavy.

## Doprava

### Letecká doprava
Do Maniitsoq lieta spoločnosť Air Greenland s letmi do Nuuk, Kangerlussuaq a Sisimiut. 

### Námorná doprava
Maniitsoq je prístavom pre trajekt Arctic Umiaq.

## Populácia
Maniitsoq s 2 534 obyvateľmi v roku 2020 zaznamenal dlhodobý pokles počtu obyvateľov. Mesto stratilo takmer 15 % obyvateľov v porovnaní s rokom 1990 a takmer 9 % v porovnaní s rokom 2000.

Migranti z menších osád, ako je napríklad rýchlo sa vyľudňujúci Kangaamiut, si namiesto Maniitsoqu vyberajú Sisimiut, hlavné mesto v Nuuku, a niekedy aj Dánsko. Kangerlussuaq a Sisimiut sú jedinými osadami v obci Qeqqata, ktoré v posledných dvoch desaťročiach vykazujú stabilný rast.

## Významné osobnosti
náhľad| Kostol Sukkertoppen, Maniitsoq

* Germaine Arnaktauyok (nar. 1946), inukská grafička, maliarka a kresliarka
* Mimi Karlsen (nar. 1957), politička
* Sofie Petersen (nar. 1955), luteránska biskupka Grónska
* Rasmus Lyberth (nar. 1951), spevák, herec
* Thue Christiansen (1940 - 2022), návrhár grónskej vlajky, umelec

## Literatúra
Dej románu *Proroci večného fjordu* od Kim Leine sa odohráva v meste Sukkertoppen.

## Partnerské mestá

*  Esbjerg, Dánsko
*  Salzburg, Rakúsko

## Referencie

## Externé odkazy

* Zimná túžba (dokumentárny seriál POV): Grónsko počíta so svojou dánskou koloniálnou minulosťou a prisľúbenou budúcnosťou americkej spoločnosti.
Kategória:Sídla v Grónsku
Kategória:Mestá v Grónsku
FC Nordsjælland

**Football Club Nordsjælland** je profesionálny dánsky futbalový klub, ktorý sídli v meste Farum, v oblasti ostrova Sjaelland. Nordsjælland pôsobí v najvyššej dánskej klubovej súťaži Superligaen. Klub vznikol 1. júla 2003 a svoje domáce zápasy hráva na štadióne Right to Dream Park.

## História klubu

### Farum BK (19912003)
V roku 1991 bol po zlúčení dvoch miestnych klubov založený klub *Farum BK*. Klub začínal vo štvrtej dánskej lige no za krátky čas sa prebojovali vyššie a v sezóne 1999/2000 sa kvalifikovali do Superligaen. V sezóne 2001/02 skončil Farum BK na druhom mieste v lige a kvalifikoval sa do Pohára UEFA. Počas sezóny 2002/03 prišla v klube kríza a kontroverzný vlastník Peter Brixtofte nechal klub takmer zbankrotovať.

### FC Nordsjælland (od 2003)
V marci 2003 kúpil klub AKB Holding, spoločnosť regionálneho podnikateľa *Allana K. Pedersena*. Klub dostal nový názov FC Nordsjælland a pokračoval v Superligaen. V sezóne 2011/12 sa Nordsjælland stal prvýkrát víťazom Superligaen a kvalifikovali sa do skupinovej fázy Ligy majstrov UEFA 2012/13.

## Úspechy klubu

* **[[Superligaen]] (1x)**
** **Víťaz**: 2011/12
* **[[Oddset Pokalen]] (2x)**
** **Víťaz**: 2009/10, 2010/11
* **[[Liga majstrov UEFA]]**
** Skupinová fáza: 2012/13
* **[[Európska konferenčná liga UEFA|Konferenčná liga UEFA]]**
** Skupinová fáza: 2023/24

## Nordsjælland v európskych súťažiach

## Káder mužstva
**Súčasná zostava:**

 

## Externé odkazy
* Oficiálna stránka

## Zdroj

Kategória:Dánske futbalové kluby
Kategória:Futbalové kluby založené v 2003
Zelená hora

**Zelená hora** alebo **Marcelov hrad**, prípadne **[[Hrabušice|Hrabušický]] hrad** je zaniknutá fortifikácia bratríkov v katastri obce Hrabušice na polohe Zelená hora. Rozprestiera sa nad prielomom Hornádu.

## Lokalita
Nálezy zo Zelenej hury ukazujú, že lokalita bola osídlená od mladšej doby kamennej až po stredovek. Hradný kopec má rozlohu zhruba 10 ha a v stredoveku bol celý obohnaný hradobným múrom širokým 230250 cm. Na severnej strane bola do hradobného múru zakomponovaná veľká okrúhla obytná veža, ktorá tvorila vysunuté jadro hradného areálu. Opevnený areál bol prístupný pomerne veľkou vstupnou bránou na východnej strane, z ktorej sa podarilo odkryť nielen základové, ale i nadzákladové
murivo práve tak, ako z hradného múru veže.

## História
Zelená hora bola osídlená už na konci doby kamennej (bádenská kultúra) a neskôr na prelome letopočtov tu mal svoje hradisko aj ľud púchovskej kultúry. Po tatárskom vpáde roku 1241 poveril Belo IV. výstavkou kamenného hradu na Zelenej hore Marcela, syna Blažeja. Hrad ale nebol dokončený a kráľ ho roku 1269 daroval spišskej kapitule, prepoštovi Mutimírovi, ktorý sa zaviazal, že ho dobuduje (čo sa ale neudialo). 

V prvých decéniách 14. storočia hrad vlastnil spišskoštiavnickí cisterciti. V roku 1453 opevnili lokalitu bratríci Petra Aksamita. Na „Zelenej hore“ pri Hrabušiciach opevnili existujúci hrádok, ktorý patril štiavnickému opátstvu, pomenovali ho Táborom a odtiaľ robili útoky na okolité obce a majetky.

Zo Zelenej hory podnikli bratríci útok i na kláštor kartuziánov na Skale útočišťa a natoľko ho poškodili, že nasledujúceho roku ho bol prior Ján Monesser nútený dôkladne reštaurovať. Aby prístup ku kláštoru, ktorý doteraz viedol cez Hrabušice, nebol tak ľahký, zmenil cestu ku kláštoru. Pravda, toto opatrenie nezabránilo, aby bratríci nasledujúceho roku znova nenapadli kláštor a vtedy ho skoro úplne zničili, takže mnísi zamýšľali navždy zanechať to miesto. Podobne trpel nájazdmi bratríkov aj štiavnický kláštor a majetky štiavnických cistercitov. Bratríci nútili okolité obce a majetky, aby zásobovali Zelenú horu potravinami.

Až do roku 1462 mali Zelenú horu v rukách bratríci ako jeden z hlavných svojich hradov a operačných bodov na východnom Slovensku – na Spiši. Zelená hura patrila k tým bratríckym pevnostiam, ktoré bratríci opustili až vtedy, keď sa zo Spiša presťahovali na západné Slovensko a až vtedy Levočania – úhlavní nepriatelia bratríkov na Spiši – hrad dobyli a ho zbúrali.

## Poznámky


## V umení
Zelená hora sa spomína v románovej trilógii Aloisa Jiráska Bratrstvo.

## Referencie

## Externé odkazy
* Zelená hora na mape

## Iné projekty

Kategória:Architektúra v 15. storočí
Kategória:Pevnosti na Slovensku
Kategória:Hrabušice
Kategória:Hrady a zámky na Slovensku
Kategória:Ruiny na Slovensku
Kategória:Spiš
Kategória:Stavby v okrese Spišská Nová Ves
Lampón

**Lampón** () môže byť:
* aténsky veštec v 5. stor. pred Kr., pozri Lampón z Atén
* žiak Aristotela a synovec Aristodéma, pozri Lampón zo Samosu

## Zdroje
Kresadlo (vrch v Slovenskom krase)

**Kresadlo** () je vrch v Slovenskom krase, krajinnom celku Slovenského rudohoria. Leží nad obcou Bôrka, približne  západne od Moldavy nad Bodvou. 

## Poloha
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a zasahuje na katastrálne územie obce Bôrka a Hrhov. Najbližšími sídlami sú severne situovaná Bôrka a južne ležiaci Hrhov, západným smerom sa nachádza Lúčka a Jablonov nad Turňou a východne Dvorníky-Včeláre, Turňa nad Bodvou, Háj a Hačava. Vrch je súčasťou Národného parku Slovenský kras.

## Opis
Kresadlo leží v strednej časti planiny Horný vrch. Severne sa nachádza Žľab (), Orlia studňa (), Osadník (), Matesova skala (), Dvorník (), Vŕšok () a Chvost (), východne Havrania skala (), Ďurkova skala (), Vysoký vrch () a Hlinná (), južne Okrúhle (), Nižný vrch () a Žmeň () a západne Pavlovský vrch (), Holubia skala (), Zajačia brána (), Luhota (), Tegart () a Drieňovec (). Voda zo severne sa zvažujúcich častí odteká do Čremošnej v povodí Slanej, južne sa zvažujúce svahy odvodňuje riečka Turňa v povodí Bodvy. Vrchol traverzuje značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu a blízke Volovské vrchy, nezriedka tiež Stolické vrchy, Kráľovu hoľu v Nízkych Tatrách a prihraničné vrchy v Maďarsku.

## Prístup
Vrchol traverzuje  červeno značená turistická trasa, vedúca z Jablonovského sedla cez rázc. Mútna studňa do Zádielskej tiesňavy. 

## Referencie

## Pozri aj
* Slovenský kras
* Horný vrch
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Hrhov
Kategória:Bôrka
Ellinghamov diagram

náhľad|Ellinghamov diagram pre niekoľko kovov udávajúci voľnú energiu tvorby oxidov kovov a zodpovedajúci parciálny tlak kyslíka v rovnováhe.
**Ellinghamov diagram** je graf znázorňujúci teplotnú závislosť stability zlúčenín. Táto analýza sa zvyčajne používa na vyhodnotenie jednoduchosti redukcie oxidov kovov a sulfidov. Tieto diagramy prvýkrát skonštruoval Harold Ellingham v roku 1944. V metalurgii sa Ellinghamov diagram používa na predpovedanie rovnovážnej teploty medzi kovom, jeho oxidom a kyslíkom. Ellinghamov diagram znázorňuje zmenu Gibbsovej voľnej energie pre každú oxidačnú reakciu ako funkciu teploty.

## Rovnovážny tlak kyslíka
Z Ellinghamovho diagramu je možné odčítať rovnovážny tlak kyslíka, oxidu kovu, pri ľubovoľnej teplote. Najprv nanesieme zvislicu pretínajúcu požadovanú teplotu a nájdeme jej priesečník s posudzovaným oxidom. Nájdeným priesečníkom a bodom O (vľavo, hore) vedieme priamku, ktorá nám pretne Richardonovú nomografickú stupnicu, tu označenú ako PO2 a pomocou tohto priesečníku odčítame z nomografickej stupnice rovnovážny tlak kyslíka oxidu kovu, pri definovanej teplote.

## Stabilita oxidov
náhľad|Exotermická reakcia termitu použitá pri zváraní koľajníc.
Čím je hodnota Gibbsovej voľnej energie menšia (zápornejšia), tým je oxid stabilnejší. Uvedené platí aj relatívne, teda  oxid v diagrame znázornený nižšie, je stabilnejší, ako oxid znázornený vyššie. Preto je možné redukovať oxidy kovov iným, čistým kovom, ktorý má vyššiu afinitu ku kyslíku, pričom získame kov a stabilnejší oxid, čo sa využíva napríklad v prípade exotermickej reakcie termitu.

## Referencie

## Pozri aj
* Gibbsova voľná energia
* ISRU
* Metalurgia
* Termit (chémia)
* Termodynamika

## Zdroj

Kategória:Metalurgia
Kategória:Diagramy v metalurgii
Kategória:Termodynamika
Kategória:Eponymické termíny
Áditja-L1

**Áditja-L1** je indická slnečná sonda vyslaná do vesmíru Indickou kozmickou agentúrou (ISRO) 2. septembra 2023 z indického kozmodrómu Satiša Dhawana. Jej úlohu je študovať slnečný vietor.

6. januára 2024 bola sonda úspešne navedená na halo orbitu okolo libračného bodu L1 sústavy Zem-Slnko a od februára 2024 realizuje vedecké pozorovania.

## Zaujímavosti
India sondu vyslala len niekoľko dní potom, čo jej misia Čandraján-3 ako prvá na svete pristála neďaleko neprebádaného južného pólu Mesiaca.

## Referencie

## Iné projekty

## Externé odkazy
* Áditja-L1 na webe Indickej kozmickej agentúry (ISRO)
* 

Kategória:Slnečné sondy
Kategória:Kozmonautika v Indii
Kategória:Kozmonautika v 2023
Kategória:Umelé družice v libračných bodoch sústavy Zem-Slnko
Kategória:Úspešné sondy
Kategória:Prebiehajúce misie
Čandraján-3

**Čandraján-3** je tretia mesačná prieskumná misia Indickej kozmickej agentúry (ISRO) v programe Čandraján (po Čandraján-1 a Čandraján-2).

Skladá sa z pristávacieho modulu *Vikram* (po slovensky *Sila*) a vozidla *Pragyaan* (po slovensky *múdrosť*). Sondu Čandraján-3 vyniesla 14. júla 2023 nosná raketa LVM 3 z kozmodrómu Satiša Dhawana. Dňa 23. augusta 2023 o 14:32 SELČ sonda pristála na Mesiaci pri kráteri *Manzinus U*. India sa tak stala štvrtou krajinou (po ZSSR, USA a Číne), ktorej sonda pristála na Mesiaci a zároveň prvou krajinou, ktorá dosiahla širšiu oblasť južného pólu. Pritom len tri dni pred pristátím sondy Čandraján-3 skončil ruský pokus o návrat na Mesiac haváriou sondy Luna 25.

2. septembra 2023 misia vozidla *Pragyaan* skončila z dôvodu západu Slnka v jeho lokalite a tým ukončenia prísunu energie pre jeho solárny panel. Stroj splnil všetky svoje plánované úlohy. Hoci nie je stavaný na prežitie mesačnej noci, riadiaci tím natočil vozidlo do ideálnej polohy na to, aby naň dopadalo po východe Slnka svetlo. Urobili tak pre prípad, že by vozidlo predsa len prežilo lunárnu noc.

30. septembra 2023 misia sondy Chandrayaan-3 skončila. Na mieste jej pristátia skončila lunárna noc, ale rover ani pristávací modul sa riadiacemu stredisku neozvali. V súlade s očakávaniami tak extrémne mrazy na mesačnom povrchu pravdepodobne poškodili ich elektroniku.

Orbitálny pohonný modul zostal v prevádzke, 22. novembra 2023 bol presunutý z lunárnej obežnej dráhy na vysokú obežnú dráhu okolo Zeme (perigeum 154 000 km, doba obehu 13 dní, inklinácia 27°), kde mal realizovať vedecké pozorovania.

## Ciele
Hlavné ciele misie Čandraján-3 boli:
* pristáť so sondou bezpečne a hladko na povrchu Mesiaca
* vyskúšať možnosti jazdy vozidla po Mesiaci
* vykonávať experimenty s materiálmi dostupnými na povrchu Mesiaca s cieľom lepšie porozumieť zloženiu Mesiaca.

## Vozidlo
Vozidlo *Pragyaan* vyšlo na povrch prvý raz 24. augusta 2023, pričom jeho plánovaná životnosť je minimálne jeden lunárny deň (14 pozemských dní). Informáciu o vypustení vozidla priniesla Indická kozmická agentúra na sociálnej sieti X. Toho dňa odoslalo vozidlo prvé fotografie. 29. augusta 2023 vyšla správa, že *Pragyaan* na Mesiaci objavil síru, vápnik, kyslík a železo.

## Referencie


## Iné projekty

## Externé odkazy
* Čandraján-3 na webe Indickej kozmickej agentúry (ISRO)
* 
* 

Kategória:Mesačné sondy
Kategória:Indické sondy
Kategória:Kozmonautika v 2023
Kategória:Mesačné vozidlá
Kategória:Úspešné sondy
Kategória:Neaktívne sondy
Moose Jaw

**Moose Jaw** je mesto v kanadskej provincii Saskatchewan.

## Poloha
Mesto sa nachádza na Moose Jaw River, približne 71 km západne od hlavného mesta provincie, Regina. Na mieste mali svoje táboriská kmene Assiniboine a Cree. Názov mesta môže odkazovať na tvar rieky, ktorý pripomína čelusť losa.

## Dejiny
Mesto bolo založené v roku 1882 príchodom hlavnej trate spoločnosti Canadian Pacific Railway.  Mesto sa stalo centrom obilného priemyslu, ale založení provincie Saskatchewan v roku 1905 bolo zatienené novým hlavným mestom, Reginou. Počas Prohibície sa stalo centrom pašovania alkoholu do Spojených štátov. Od roku 1884 má štatút „town“, od roku 1905 „city“.

## Demografia
V sčítaní obyvateľstva v roku 2021 malo mesto 33 665 obyvateľov, v roku 2016 33 910. V roku 2021 ako prvý oficiálny jazyk uvádza 32 455 angličtinu, 390 francúzštinu, 40 oba a 165 ani jeden. cca 50 ľudí udalo ako etnický pôvod slovenský, cca 100 český a cca 35 československý.

## Doprava
V roku 1883 CPR v meste založila nákladnú stanicu a stredisko opráv. Od roku 1893 je mesto cez Soo Line prepojené na Chicago. Železničná doprava dominovala v meste do polovice 50. rokov keď sa znížila vplyvom pribúdania dieselových lokomotív. Mesto leží na TransCanada Highway.

## Ekonomika
Mesto je jedno z najpriemyselnejších v provincii. Medzi hlavný priemysel patria: významné rafinérie ropy, továrne na hnojivá a soľ, mlyny, skladovanie obilnín, produkcia a porážanie dobytka. Najväčším zamestnávateľom je vojenská základňa Moose Jaw. 

## Kultúra
Nachádza sa tu Western Development Museum, múzeum venované doprave. V meste sa od roku 1949 koná International Band and Choral Festival.

## Šport
V meste sídli hokejový tím Warriors. 

## Turizmus
Blízsko mesta sa nachádza provinčný park Buffalo Pound Provincial Park.

## Vojsko
Od roku 1941 s v meste nachádza letecká základňa. Je domovom 15 Wing Moose Jaw a je hlavným centrom výcviku pilotov NATO. Základňu tu tiež má akrobatický tím „Snowbirds“. 

## Galéria

Súbor:MacTheMouseAugust2018.jpg|Socha „Mac the Moose“
Súbor:Moose Jaw Civic Centre.JPG|Moose Jaw Civic Centre
Súbor:CPR Station Moose Jaw.jpg|Železničná stanica spoločnosti Canadian Pacific Railway
Súbor:River Street (2289210225).jpg|River Street
Súbor:Main Street, Moose Jaw (HS85-10-20430).jpg|Main Street, 1909


## Referencie

## Iné projekty

## Zdroj


Kategória:Mestá v Saskatchewane
1. liga

**1. liga** (iné názvy alebo zápisy: **I. liga**, **Prvá liga**) môže byť:
* na Slovensku:
** v basketbale:
*** basketbalová 1. liga mužov
*** basketbalová 1. liga žien
** v curlingu:
*** curlingová 1. liga mužov
*** curlingová 1. liga žien
** vo florbale:
*** slovenská florbalová 1. liga mužov
*** slovenská florbalová 1. liga žien
** vo futbale: bývalý názov pre najvyššiu súťaž, pozri Niké liga
** vo futsale:
*** 1. Slovenská liga vo futsale
*** 1. futsalová liga žien
** v hádzanej:
*** 1. liga hádzanárov
*** 1. liga hádzanárok
** v korfbale: 1. slovenská národná korfbalová liga
** v ľadovom hokeji: bývalý názov pre druhú najvyššiu súťaž, pozri TIPOS Slovenská hokejová liga
** vo vodnom póle:
*** 1. vodnopólová liga žien

* futbalové súťaže v ďalších štátoch:
** Părva liga, Bulharsko
** 1. česká futbalová liga, Česko
** Ligue 1, Francúzsko
** Prva HNL, Chorvátsko
Evan Ferguson

**Evan Joe Ferguson** (* 19. október 2004, Bettystown  je írsky profesionálny futbalista, ktorý hrá na pozícii útočníka za anglický klub Brighton & Hove Albion FC a za írsky národný tím.

## Klubová kariéra
Ferguson je odchovancom írskeho klubu Bohemian FC.  Ferguson debutoval v klube 11. júla 2019: v priateľskom zápase proti Chelsea (remíza 1:1), a to vo veku iba 14 rokov, čo z neho urobilo najmladšieho hráča klubu v histórii.  V súťažnom zápase debutoval 20. septembra 2019, v ligovom zápase proti Derry City.  Počas dvoch sezón v klube nastúpil celkom do štyroch stretnutí. 

V januári 2021 sa presunul do akadémie Brightonu & Hove Albion.   24. augusta 2021 debutoval v A-tíme, keď v 81. minúte zápasu proti Cardiffu City (výhra 2:0) v druhom kole EFL Cupu nahradil Enocka Mwepua.   19. februára 2022 Ferguson debutoval v Premier League, keď nastúpil ako náhradník pri domácej prehre 3:0 s Burnley. 

Dňa 24. augusta 2022 strelil Ferguson svoj prvý gól v drese *Albionu*, v 90+4. minúte zápasu proti Forest Green Rovers v druhom kole EFL Cupu (výhra 3:0).  19. októbra 2022, v deň svojich 18. narodenín, podpísal Ferguson v Brightone svoju prvú dlhodobú profesionálnu zmluvu do roku 2026.  31. decembra pri domácej prehre 4:2 s Arsenalom strelil svoj prvý ligový gól v kariére. Vo svojich 18 rokoch sa stal najmladším strelcom Premier League v histórii Írska aj Brightonu .  O tri dni neskôr, 3. januára 2023, nastúpil Ferguson k svojmu prvému zápasu v Premier League v základnej zostave a opäť skóroval pri vonkajšom víťazstve 4:1 nad Evertonom.  25. apríla Ferguson podpísal novú zmluvu do roku 2028.  3. septembra strelil Ferguson pri výhre 3:1 v zápase proti Newcastle United hattrick. 

## Reprezentačná kariéra
Ferguson bol prvýkrát povolaný do írskej reprezentácie v novembri 2022 na priateľské zápasy proti Nórsku a Malte.  V reprezentačnom drese debutoval 17. novembra proti Nórsku, pri domácej porážke 2:1.  Ferguson sa prvýkrát objavil v základnej zostave národného tímu 22. marca 2023 v priateľskom zápase proti Lotyšsku a v 17. minúte strelil druhý gól Írska pri výhre 3:2. 

## Úspechy
**Indivudálne**

Brighton & Hove Albion Mladý hráč sezóny: 2022/23

## Referencie

Kategória:Hráči Brighton & Hove Albion
Kategória:Futbaloví útočníci
Kategória:Žijúci ľudia
Kategória:Narodenia v 2004
Kategória:Narodenia 19. októbra
Kategória:Hráči FA Premier League
Posledná štvrť

**Posledná štvrť** alebo **tretia štvrť** je fáza Mesiaca. Nastáva sedem dní aj pár hodín po splne. Pri poslednej štvrti je osvetlená východná pologuľa Mesiaca, ktorá sa rozprestiera z polovice na privrátenej a z polovice na odvrátenej strane Mesiaca. Z pohľadu pozorovateľa zo Zeme je preto osvetlená polovica mesačného disku, čiže vidieť štvrtinu celého mesačného povrchu. Pri pohľade zhruba od obratníka Raka a severnejšie je osvetlená ľavá strana Mesiaca. Jej okraj má tvar písmena C. Pretože posledná štvrť nastáva počas obdobia ľudovo nazývaného *cúvanie* (z noci na noc sa zmenšuje viditeľná plocha Mesiaca), Mesiac v tvare písmena C sa používa ako pomôcka na jeho odlíšenie od prvej štvrte. 

Poslednej štvrti predchádza ubúdajúci neúplný Mesiac. Po poslednej štvrti je Mesiac vo fáze kosáčika. Sedem dní aj niekoľko hodín po prvej štvrti nastáva nov.

Mesiac v poslednej štvrti sa nachádza 90° západne od Slnka. Vychádza v okamihu pravej polnoci (v zimnom čase okolo 24:00, v letnom čase okolo 1:00). Kulminuje, keď Slnko vychádza a zapadá v pravé poludnie (v zimnom čase okolo 12:00, v letnom čase okolo 13:00). Najvyššie je počas poslednej štvrte na oblohe kulminujúci Mesiac v jesennom období, najnižšie v jarnom období.

Keď je Mesiac v prvej alebo poslednej štvrti, nedochádza k zatmeniam. Pri Mesiaci v prvej aj poslednej štvrti nastáva tzv. hluchý príliv.

Pri pohľade z mesačného povrchu je počas poslednej štvrte Zem vo fáze prvá štvrť.

Do fázy ekvivalentnej poslednej štvrti sa okrem Mesiaca dostávajú aj planéty počas kvadratúry.

## Zdroj
*

Kategória:Fázy Mesiaca
Fábio Carvalho

**Fábio Leandro Freitas Gouveia Carvalho** (* 30. august 2002, Torres Verdas) je portugalský profesionálny futbalista, ktorý hrá ako krídelník alebo útočný stredopoliar za bundesligový klub RB Lipsko. Do klubu prišiel na hosťovanie z klubu Liverpool . Carvalho, bývalý mládežnícky reprezentant Anglicka, teraz reprezentuje Portugalsko na medzinárodnej úrovni na úrovni do 21 rokov.

## Skorý život
Carvalho sa narodil v Torres Vedras v portugalskom okrese Lisabon a vyrastal v zóne J, Chelas.  Jeho otec je Angolčan a matka pochádza z Madeiry.  Má staršieho brata a mladšiu sestru.  Hral v mládežníckej akadémii Olivais Sul a Benfica. Vo veku 11 rokov sa presťahoval s rodinou do južného Londýna.  Predtým, ako v roku 2015 podpísal zmluvu s Fulhamom, hral za Balham.  Hovorí plynule portugalsky aj anglicky. 

## Klubová kariéra

### Fulham
V máji 2020 podpísal Carvalho svoju prvú profesionálnu zmluvu s Fulhamom na dva roky.  23. septembra debutoval Carvalho v prvom tíme ako náhradník pri víťazstve 2:0 v EFL Cupe nad Sheffield Wednesday.  15. mája 2021 strelil Carvalho svoj prvý gól pri prehre vonku 3:1 v lige nad Southamptonom. 

Carvalho mal impozantný štart do sezóny 2021-22, keď strelil tri góly vo svojich prvých piatich zápasoch, keď sa Fulham snažil vrátiť do Premier League . V dôsledku toho bol Carvalho ocenený ako mladý hráč mesiaca EFL za august 2021. 

### Liverpool
Carvalho súhlasil s prestupom do  Liverpoolu v máji 2022 za ohlásený prestupový poplatok vo výške 5 miliónov libier, s potenciálnými bonusmi sa to môže vyšplhať až na  7,7 miliónov libier. Prestup sa stal oficiálnym 1. júla a Carvalho bol oficiálne predstavený o dva dni neskôr.   Svoj prvý gól za klub strelil 27. augusta pri domácom víťazstve 9:0 nad AFC Bournemouth v Premier League.  O štyri dni neskôr, 31. augusta, strelil víťazný gól zápasu v 98. minúte počas víťazstva 2:1 proti Newcastlu United na Anfielde. 

#### Hosťovanie do RB Leipzig
Dňa 30. júna 2023 sa Carvalho pripojil k bundesligovému klubu RB Leipzig na sezónne hosťovanie. 

12. augusta 2023 debutoval Carvalho za Lipsko v zápase nemeckého Superpohára proti Bayernu Mníchov, kde nastúpil ako náhradník za Daniho Olma v 78. minúte. Jeho tím vyhral zápas 3:0, čím Carvalho vyhral prvú trofej s klubom. 

## Medzinárodná kariéra
Carvalho reprezentoval Anglicko do 18 rokov. 

Carvalho bol povolaný do portugalského tímu do 21 rokov 17. marca 2022, pred kvalifikačnými zápasmi ME proti Islandu a Grécku. 

V októbri 2022 bol menovaný do predbežného 55-členného kádra Portugalska na Majstrovstvá sveta vo futbale 2022 v Katare.  Nebol však vybraný do konečného 26-členného kádra. 

## Úspechy
**Fulham**

* EFL Championship: 2021/22 

**Liverpool**

* FA Community Shield: 2022 

**RB Lipsko**

* DFL-Superpohár : 2023 

**Individuálne**

* Mladý hráč mesiaca EFL: august 2021 

## Referencie

## Zdroj

Kategória:Hráči Fußball-Bundesligy
Kategória:Hráči FA Premier League
Kategória:Hráči RB Leipzig
Kategória:Hráči Liverpool FC
Kategória:Hráči Fulham FC
Kategória:Žijúci ľudia
Kategória:Narodenia v 2002
Hlinná (vrch v Slovenskom krase)

**Hlinná** () je vrch v Slovenskom krase, krajinnom celku Slovenského rudohoria. Leží nad obcou Bôrka, približne  západne od Moldavy nad Bodvou. 

## Poloha
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Bôrka, okrajovo tiež Dvorníky-Včeláre v okrese Košice-okolie. Najbližšími sídlami sú západne situovaná Bôrka a juhozápadne ležiaci Zádiel, rovnakým smerom sa nachádzajú Dvorníky-Včeláre, juhozápadne leží Hrhov, severovýchodne Hačava a východne Háj. Vrch je súčasťou Národného parku Slovenský kras.

## Opis
Hlinná leží vo východnej časti planiny Horný vrch. Severne sa nachádza Matesova skala (), Dvorník (), Vŕšok (), Chvost (), Grečov (), Havrania skala () a Ďurkova skala (), východne Šugovský vrch (), Vysoká () a Zádielsky kameň (), južne Hradisko () a Okrúhle () a západne Nižný vrch (), Vysoký vrch (), Kresadlo () a Žľab (). Oblasť patrí do povodia Bodvy, kde vodu zo severnej a východnej časti odvádza Chotárny potok, voda z južných svahov odteká do riečky Turňa. Vrchol traverzuje značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, blízke Volovské vrchy a prihraničné vrchy v Maďarsku.

## Prístup
Vrchol traverzuje severne vedúci  žlto značený chodník z Hrhova cez rázc. Čertova diera do Zádielskej tiesňavy. 

## Referencie

## Pozri aj
* Slovenský kras
* Horný vrch
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Bôrka
Macclesfield FC

**Macclesfield Football Club** je futbalový klub so sídlom v Macclesfield, Cheshire, Anglicko. Je to fénixový klub bývalého Macclesfield Town FC založeného v roku 1874 a ktorý bol zrušený po rozhodnutí najvyššieho súdu dňa 16. septembra 2020.  

### Sezóna 2021222
Napriek pomerne slabej forme na začiatku nového ročníka (P2, R1, V2 v januári) nasledovala séria desiatich výhier za sebou, v ktorých padlo 37 gólov a Macclesfield inkasoval iba štyri. 12. marca 2022 si Macclesfield zabezpečil titul Premier Division North West County a postup do NPL Division One West po víťazstve 4:0 proti Ashton Athletic, čím sa stal prvým klubom v deviatich najlepších anglických ligách v roku 2022, ktorý si zabezpečil postup. Macclesfield ukončil svoju ligovú sezónu 2. apríla s náskokom 15 bodov pred druhým Skelmersdale United.

### Sezóna 2022223
V októbri 2022, keď bol klub na čele Západnej divízie NPL s náskokom troch bodov, Dannyho Whitakera nahradil na poste trénera Macclesfield David McNabb. McNabb odstúpil v decembri 2022, pričom stredopoliar Neil Danns bol vymenovaný za dočasného trénera. Víťazstvom 3:1 proti Traffordu 1. apríla 2023 sa klub stal majstrom a dosiahol back-to-back postup. 5. mája 2023, po odchode Dannsa, bol jeho asistent Mark Duffy vymenovaný za nového hlavného trénera.

## Sponzori a výrobcovia dresov

### Hráč sezóny

## Úspechy

### Ligové

* **[[NPL Division One West]]** **(8. úroveň)**
** **Víťaz**: 2022/23 

* **[[NWCFL Premier Division]]** **(9. úroveň)**
** **Víťaz**: 2021/22 

## Referencie

Kategória:Anglické futbalové kluby
Kategória:Šport v Cheshire
Julián Šimko

JUDr. **Julián Šimko** (* 30. november 1886, Beckov † 16. marec 1956, Piešťany) bol slovenský právnik, úradník, diplomat a posledný prezident Slovenskej krajiny. 

Pochádzal z katolíckej rodiny beckovského notára a richtára Karola Šimka a Márie, rod. Jakubéczy. Absolvoval gymnázium v Trenčíne a právnické vzdelanie dosiahol na budapeštianskej univerzite. Po ukončení štúdií začal pracovať v štátnej službe. Počas I. svetovej vojny slúžil v rakúsko-uhorskej armáde, ako aj na pozícii vojenského prokurátora v Albánsku. Po vzniku Česko-Slovenska pokračoval v štátnej službe. Od roku 1919 do roku 1922 pracoval na župnom úrade v Košiciach, pričom od roku 1921 bol hlavným župným notárom. V rokoch 1923 - 1928 bol okresným náčelníkom v Liptovskom Svätom Mikuláši. Po zavedení krajinského zriadenia v roku 1928 bol preložený do Bratislavy a začala pracovať na krajinskom úrade. Tam začínal ako radový úradník, aby sa neskôr stal hlavným radcom politickej správy a následne prednostom oddelenia. Ako osvedčený úradník s dlhoročnou praxou a prívrženec politiky HSĽS sa po  vyhlásení autonómie Slovenska a odvolaní dovtedajšieho prezidenta Jozefa Országha stal 11. októbra 1938 prezidentom Slovenskej krajiny. V tom čase však už značnú časť kompetencií prevzala autonómna vláda. Súčasne pôsobil ako zástupca ministra vnútra Slovenskej krajiny. Najvýznamnejšou úlohou krátkeho mandátu Juliána Šimka ako tretieho slovenského  krajinského prezidenta bolo uskutočnenie hladkého prechodu kompetencií bývalých krajinských orgánov na ministerstvo vnútra. Krajinský úrad  a teda aj funkcia krajinského prezidenta formálne zanikli k 31. decembru 1939. Následne pôsobil ako prezidiálny šéf predsedníctva vlády. V období od 2. mája do júla 1941 zastupoval Slovenský štát ako veľvyslanec v ZSSR. Po prerušení diplomatických stykov a strastiplnej ceste do vlasti sa vrátil do štátnej správy a do roku 1945 pracoval na ministerstve zahraničných vecí ako prednosta oddelenia. okrem toho pôsobil v správnych radách viacerých podnikov.

Po skončení vojny podobne ako väčšina verejných činiteľov spojených s HSĽS sa musel zodpovedať za svoje angažovanie v rokoch 1938 - 1945. Nakoniec ho súd v roku 1948 uznal vinným iba za pôsobenie na pozícii veľvyslanca v Moskve, kde svojou činnosťou mal podporovať vojenské a politické záujmy nacistického Nemecka a domácich zradcov. Od potrestania však súd upustil. S manželkou dožil v Piešťanoch, kde v roku 1956 zomrel. 

## Referencie

Kategória:Osobnosti z Beckova
Kategória:Slovenskí právnici
Kategória:Slovenskí úradníci
Kategória:Slovenskí notári
Kategória:Politici HSĽS
Kategória:Slovenskí diplomati
Triatlon na Letných olympijských hrách 2020

V triatlonových disciplínach na **[[Letné olympijské hry 2020|Letných olympijských hrách]]** v Tokiu v roku 2020 sa predstavilo päťdesiatpäť športovcov, ktorí súťažili v pretekoch mužov a žien. Premiéru mala nová disciplína a to štafeta zmiešaných tímov.

## Formát
Olympijský triatlon má presne stanovené vzdialenosti a to 1,5 km plávanie, 40 km jazdy na bicykli a 10 km beh.

Nové podujatie zmiešaných družstiev predstavuje štvorčlenné tímy (dvaja muži a dve ženy). Každý športovec pláva 300 metrov, bicykluje 8 kilometrov a beží 2 kilometre v zmysle štafetového formátu.

## Dátumy
Všetky časy a dátumy používajú japonský štandardný čas (UTC+9).

## Medailová bilancia

### Víťazi disciplín

## Referencie

## Pozri aj
* Triatlon na letných olympijských hrách

Kategória:Športy na Letných olympijských hrách 2020
Kategória:Triatlon na Letných olympijských hrách